جۆم تہٕ کٔشیٖر مَنٛز زَنانَن ہِنٛدؠ حقوٗق

**جۆم تہٕ کٔشیٖر مَنٛز چھُ زنانَن ہٕنٛدِ حقوٗق** اَکھ بوٚڑ مسئلہٕ۔ پدرانہ معاشرس سٟتؠ تعلق تھاون وٲلؠ ، تمن پییہٕ اَسَمؠر (inequality)  تہٕ معمولک بید باو خَلاف جَنٛگ کرُن۔ وادی کٔشیٖرِ مَنٛز چھِ زنانَن ہٕنٛدِس حقوقَس مَنٛز بٔڑؠ مسلہٕ تِکیازِ کھیلَن مَنٛز حصہٕ نِنہٕ واجنہِ نوجوان مُسلمان زَنانَن چھِ  ترُٛنٛگ ترُٛنٛگ کرنہٕ یِوان، خانٛدرٕ پتہٕ داجُک مُطالبہٕ، گَریلوٗ تشددٕکؠ واقعہٕ، زنانَن پؠٹھ تیزاب حملہٕ، تہٕ مردَن چھِ عام طور زنانَن کھۄتہٕ زیٛادٕ احترام ماننہٕ یِوان۔ جموں و کشمیرَس مَنٛز چھِ زنانَن ہٕنٛدؠن حقوقن خٲطرٕ جدوجہد کرنہٕ باپتھ واریاہ لۄکچہِ تنظیٖمہٕ بناونہٕ آمٕژ۔

## تٲلیٖم
جموں و کشمیرٕکؠ سمٲجی، اقتصٲدی تہٕ سیٲسی حالاتَو چھُ خطس مَنٛز صنفی فرق مَنٛز ہُرؠر کوٚرمُت، یَتھ مَنٛز مرد چھِ اَمہِ کِس سمٲجی و اقتصٲدی تہٕ سیٲسی عملَس پؠٹھ غلبہٕ حٲصِل کوٚرمُت۔ زنانَن ہُنٛد کردار چھُ رؠوٲیتی طور گَریلوٗ روٗدمُت، تہٕ گٲمی علاقَن مَنٛز چھِنہٕ زنانَن تٲلیٖمہِ تام رسٲیی۔ [*حوالہٕ درکار*] 2011 چہِ مردم شُمٲری مُطٲبِق ٲس جموں و کشمیرَس مَنٛز پٔروِنن ہٕنٛز شرح 68.74 فیٖصد۔ زنانَن مَنٛز ٲس پرنٕچ شرح 58.01 فیصد۔ [*حوالہٕ درکار*] زنانَن ہایی سکوٗل ترٛاونُک شرح چھُ مردَو کھۄتہٕ زیٛادٕ، تہٕ جموں و کشمیرَس مَنٛز چھِ پرٛؠتھ ترٛیٚیو بالیغ زَنانَن مَنٛز اَکھ پٔرِتھ لیکھِتھ ہیکان (پانٛژو بالیغ مردَو مَنٛز اَکہِ مُقابلہٕ)۔

واریہن گٲمی علاقن مَنٛز چھُ نیٚچی سُنٛد زینہٕ مناونہٕ یوان۔ کورِ ہُنٛد زؠنہٕ چھُ نہٕ۔ مرد چھِ نوکری حٲصل کرنس تہٕ خاندانس مَدَتھ کرنس قٲبل وچھنہٕ یوان۔ زنانہٕ چھِ خرچہٕ کس طورس پؠٹھ وچھنہٕ یوان، تکیازِ تم کرن خانٛدر تہٕ گرٕ نیران۔ [*حوالہٕ درکار*]

اقوام متحدہٕچ جنرل اسمبلی ہُنٛد زنانَن خٕلاف تمام قٕسمٕک فرق سلوٗک ختم کرنہٕ کِس کنونشنُک آرٹیکل 10 چھُ تسلیم کران زِ امہِ قٕسمٕچ صنفی عدم مساوات ہیکہِ صرف تٲلیٖم کہِ ذٔریع ختم کٔرِتھ۔ جموں و کشمیرٕچ حکوٗمتَن چھُ یہِ احساس کران زِ وادی کٔشیٖرِ مَنٛز زنانَن ہِنٛدِ خٲطرٕ گژھِ تٲلیٖمہِ مَنٛز صنفی تفاوت ختم کرنہٕ یِنؠ، چھِ واریاہ پہل شۆروٗع کٔرمٕژ۔تاہم، قٲبِل زنانہٕ وۄستاد چھِ کم مُلٲزِم۔ سکولُک بنیادی ڈانٛچہٕ چھُ نۄقُص لد، تہٕ طالبہِ علمَن تہٕ وۄستادَن ہُنٛد تناسب چھُ زیٛادٕ۔ [*حوالہٕ درکار*]

## شہریت
اقوام متحدٕچ جنرل اسمبلی ہٕنٛدِ انسٲنی حقوقُک عالمگیر اعلامیہٕ مُطٲبِق چھُ شہریتُک اصوٗل مردن تہٕ زنانن درمیان برابری ہٕنٛدِس مفروضس پؠٹھ کٲم کران۔ تاہم جموں و کشمیرَس مَنٛز چھِ مردَن تہٕ زنانَن درمیان شہریت غٲر برابر۔ اگر جموں و کشمیرٕچ کانٛہہ زَنان کُنہِ غٲر ملکی سٕندِس سٕندِس سٟتؠ خانٛدر کَران چھِ، تٔمِس چھِ ریاستس مَنٛز غٲر پکن واجیٚنؠ  جائیداد ہُنٛد وراثت، ملکیت یا مٔلؠ ہینُک حق راوان ۔ یِتھؠ حالاتَس مَنٛز چھُنہٕ یِتھؠ قانون مردَس متٲثر کران۔ سیکولر تہٕ نسلی قوم پرستن ہُنٛد مانُن چھُ زِ جموں و کشمیر ہیکہِ عالمگیریتس مَنٛز پنٕنؠ پہچان برقرار تھٲوِتھ صرف کٲشرِ ثقافتٕچ حفاظت کٔرِتھ زندٕ روزِتھ، تہٕ کٲشرؠن زنانن چھِ ثقافتی حد گُزرُن کرنہٕ نِش حوصلہٕ شکنی کرنہٕ آمٕژ۔ شہریتس مَنٛز  اَسَمؠر چھِ رِیاسَتھ مۄحفوٗظ تھاونہٕ کس طورس پؠٹھ جواز پیش کرنہٕ یوان۔

7 اکتوبر 2002 دۄہ دِژ جموں و کشمیر ہایی کورٹن قٲیِم قونوٗنی پوزیشن رد ۔ عدالتَن دِیُت فٲصلہٕ زِ أکِس نؠبرِم نفرَس سٟتؠ خانٛدر کرنہٕ سٟتؠ گوٚو نہٕ جموں و کشمیرٕچ زنانہِ پنُن مُستقل رہٲیشی درجہٕ ختم۔ بیٚیہِ آو وننہٕ زِ اصلی دستاویز یُس زنانَن ہٕنٛز شہریت نِش محروٗم کرنہٕ خٲطرٕ ثبوٗت پٲٹھؠ اِستِمال اوس کرنہٕ آمُت، سُہ اوس نہٕ واضح پٲٹھؠ یہِ وننہٕ آمُت۔ اَتھ فٲصلَس ہُنٛد مُقابلہٕ کوٚر ریاستٕچ سیٲسی جماعتَو ، یِمو ڈاٹرز بل یا مستقل ریزیڈنٹس (نااہلی) بِل ناوٕ سٟتؠ زاننہٕ یِوان چھُ یِمَن زَنانَن کُنہِ غٲر مُلکی سٟتؠ خانٛدر کٔرِتھ مُستقل رہٲیشی درجہٕ نِش نِنہٕ یِوان۔ وزیرِ قونوٗن مظفر بیگَس مُطٲبِق چھُ یہِ "عالمی سطحَس پؠٹھ تسلیم کرنہٕ آمُت زِ زنانہٕ چھےٚ پننِس خانٛدار سٕنٛدِس رہٲیشی جایہِ ہٕنٛز پیروی کَران"۔

یۄدوَے یہِ بِل آو نہٕ منظور کرنہٕ، مارٕچ 2010 مَنٛز آو یتھؠ بِل بظاہر آبادیاتی تبدیلی رُکاونہٕ خٲطرٕ پیش کرنہٕ۔ تاہم، بحث کرن والیٛو کوٚر نہٕ آبادیاتی تبدیلیس مَنٛز مردانہ کِردارس (پانہٕ ؤنؠ خاندر کہ ذریع) توجہ دنہٕ۔ یہِ بِل آو نہٕ منظوٗر کرنہٕ، مگر اَتھ چھِ کٲفی حمایت۔

## اَتھ تنازعس مَنٛز زَنانَن ہُنٛد باگ
1989 مَنٛز چھُ ہِندوستٲنؠ حُکوٗمتَس سٕتہِ کٲشِرِ ہِنٛدِ غٲر اطمینانی کِنہِ کٔشیٖرِ ہُنٛد تناضہٕ پٲدٕ گٔمُت ییٚمہِ کِس نٔتیٖجس مَنٛز خٕطس مَنٛز زَنانَن سٕتہِ بدسلوٗکی گٔیہِ۔ 1993 مَنٛز ہیومن رائٹس واچ چہِ أکِس رِپورٹَس مُطٲبِق چھِ ہِنٛدُستٲنؠ سیکورٹی فورسز دہشت گردَن ہٕنٛدِ حملہٕ پتہٕ انتقامی حملَن دوران کٔشیٖرِ شہریَن خٕلاف جوٲبی کاروٲیی ہٕنٛدِ طٔریٖقہٕ پٲٹھؠ عصمت دری ہُنٛد اِستِمال کَران۔ پروفیسر وِلیم بیکر سُنٛد وَنُن چھُ زِ کٔشیٖرِ مَنٛز عصمت دری ٲس نہٕ کینٛہَن غٲر نظم و ضبطہٕ فوجیَن ہُنٛد نتیجہٕ بلکہِ ہِنٛدُستٲنؠ سیکورٹی فورسَن ہٕنٛدِ طرفہٕ کٔشیٖرِ ہٕنٛدِ آبٲدی ذلیل تہٕ ڈراونٕچ عملی کوٗشِش۔ 

ییٚلہِ عوٲمی عوٲمی حمایت کم گژھن ہیوٚت، واریاہ دہشت گرد گٔیہِ سیٲسی مٲدانس کُن۔ مگر کٲشرِ تنازعہ تہٕ سیاستٕکؠ مکالمن مَنٛز چھِنہٕ زنانن ہِنٛزن آوازن صٔحیٖح مقام دنہٕ آمت۔ حالانٛکہِ زَنانَن چھِ تناضہٕ ہٕنٛدِ سارِوٕے کھۄتہٕ زِیٛادٕ مُتٲثِر گٔمٕژ تہٕ یِمو چھُ علیحدگی پسندی تہٕ ہتھیار در بغاوتس مَنٛز اہم کِردار ادا کوٚرمُت، مگر یِمن ہِنٛزِ سرگرمیَن ہُنٛد ذِکر چھُنہٕ کٲشِرؠ دہشت گردی ہٕنٛدؠن مرکزی دارن ہٕنٛزن داستانن مَنٛز کرنہٕ آمُت۔ میٖڈیا چھُ دہشت گردی مَنٛز زنانہٕ کٲشِرؠ ہٕنٛدِ شمولیتٕک خیالہٕ سٟتؠ بےٚ چین باسان۔ ییٚلہِ کٲنٛسہِ زَنانَس پؠٹھ کُنہِ دہشت گرد گروپٕچ اوور گراؤنڈ کارکُن الزام چھُ یِوان لگاونہٕ، تیٚلہِ چھُ میٖڈیا تیزی سان أمِس بےٚ گۄناہ قرار دِوان یا أمِس جواز پیش کران۔

### دُختران مِلت
دُختران مِلت (ڈی ایم) چھِ زنانَن ہٕنٛز اَکھ تنظیٖم ییٚمیٕچ بُنیاد 1981 مَنٛز آسیہ اندرابی ین ترٛٲومٕژ۔ امہِ گروپُک گۄڈنیُک مقصد اوس مُسلمان زنانَن اسلامَس مُتعلِق تٲلیٖم دِنؠ تہٕ تِمن پننین حقوقن نِش آگاہ کرُن۔ تاہم، وقتَس سٟتؠ سٟتؠ کٔر أمؠ زنانَن اِخلٲقی طور پولیسنگ شۆروٗع تہٕ تِمَن کٔرٕن کٔشیٖرِ مَنٛز جہاد کَرن والؠن دہشت گردَن ہٕنٛز حمایت کرنہٕ خٲطرٕ حوصلہٕ اَفزٲیی۔ حکوٗمتَن ہٕنٛزِ سرگرمیَن پؠٹھ پابندی لگاونہٕ پتہٕ پیوٚو اَتھ گروپَس اکثر زیر زمین گژھُن۔ 1987 مَنٛز، بنییہٕ تنظیم زیٛادٕ سیٲسی تہٕ عوٲمی ٹرانسپورٹس پؠٹھ زنانن خٲطرٕ مخصوص نشستن ہنٛد مطالبہٕ۔ حکوٗمتَن کٔر تِہٕنٛدؠ مُطالبات نظر انداز۔ ییٚلہِ 1988 مَنٛز بغاوت شۆروٗع گٔیہِ، ڈی ای ایم یَن کٔر زنانَن پنُن گَرٕ چلاونٕچ تہٕ مجاہدین ہٕنٛز حمایت کرنٕچ اپیل ۔

اندرابی سٕنٛدِ مُطٲبِق رُکٲوؠ تٔمؠ واریٛاہ نوجوان زنانَن دہشت گرد کیمپَن مَنٛز ہتھیار در  جنگٕچ تربیت باپتھ پٲکِستان گژھنہٕ نِش۔ ڈی ایم سٕنٛز ٹایِم لائن چھِ پبلِک سیفٹی ایکٹَس تحت پابٔنٛدی تہٕ گِرِفتٲری سٟتؠ بٔرِتھ۔ ڈی ای ایم ہیکو أکِس بنیاد پرست مذہبی گروپ پٲٹھؠ درجہٕ بندی کٔرِتھ یُس کٔشیٖرِ زنانَن پؠٹھ اسلامُک قدامت پسند ورجن پرَٛمۄکھ کرنہٕ باپتھ زبردستی اِستِمال کران چھُ۔ امِکؠ اِخلٲقی پولیسٕک اقدامات چھِ بنیٲدی طور پٲٹھؠ تِمَن نشانہٕ بناوان یِم بد اخلاقیَن ہٕنٛدؠ مرکز سمجھنہٕ چھِ یِوان، یِمن مَنٛز کیفے، ریسٹورَنٹ تہٕ شراب تہٕ تۄحفہٕ کٕنَن وٲلؠ دُکان شٲمِل چھِ۔ DeM چھُ اِسلام کین پانژن تھمبن پؠٹھ مبنی جنسی علیحدگی تہٕ سخت صنفی کردارچ مہم چلاوان۔ کٔشیٖرِ ہُنٛد تنازٕ مذہبی پٲٹھؠ وُچھِتھ چھِ تِم جموں و کشمیرُک پٲکِستانَس سٟتؠ اِتحاد کرنُک یژھان۔ حالانٛکہِ ڈی ای ایم چھُنہٕ براہ راست مسلح جدوجہد مَنٛز شٲمِل روزُن ثٲبِت گوٚمُت، اندرابی یَن ووٚن أکِس انٹرویوَس مَنٛز زِ ضروٗرت پیٚنَس پؠٹھ ہؠکَن زَنانَن ہتھیار تُلِتھ یا خۄدکش بمبار بٔنِتھ۔

یِم تنظیٖمہٕ یِم ڈی ایم سٕنٛدِس نظرِیَس مَنٛز شریٖک چھِ تِم چھِ زنانَن ہِنٛدِ خٲطرٕ آزٲدی تہٕ چُناو ورٲے، یِم رؠوٲیتی طور کٲشِر ثقافتُک اَکھ لٲزمی حِصہٕ چھِ۔ یِہنٛدؠ سخت اقدامات، یِتھ کٔنؠ زَن بُرقعہٕ لاگُن چھُ کٲشِرؠ سماجُک پدرانہ ڈانٛچہٕ مضبوٗط کران۔ کیٚنٛہن تبصُرٕ نگارن ہٕنٛدِ مُطٲبِق روزِ ڈی ای ایم سٕنٛز کوٗششہِ زِیٛادٕ کارگر اگر پارلیمنٹ، قانون ساز اسمبلی تہٕ عدلیہَس مَنٛز زنانن خٲطرٕ کوٹہ بناونَس پؠٹھ ہدایت ییہِ کرنہٕ۔ زنانن ہنٛز نمائندگی مَنٛز اضافہٕ گژھہٕ، یمہٕ سٟتؠ سماج کردارچ توقعاتس مَنٛز ثقافتی تبدیلی پٲدٕ گیہٕ۔

### زَنان پانہٕ بچاو کورپس

1947 ہس مَنٛز آیہِ رضاکار وُمینز سیلف ڈیفنس کورپس (ڈبلیو ایس ڈی سی) ہٕنٛز بُنیاد جموں و کشمیر نیشنل ملیشیا چہِ زنانہٕ شاخہٕ پٲٹھؠ ترٛاونہٕ۔ امہِ گروپُک مقصد چھُ "زنانَن پننہِ دفاع خٲطرٕ تربیت دِنؠ تہٕ حملہ آورَن خَلاف مزاحمت کرُن"۔ ہتھیارن ہنٛز تربیتہٕ علاوٕ، کوٚر گروپن اَکھ فورم تہٕ فراہم یتہٕ زَنانہٕ "صدیو پرٲنؠ روایات، اِنتِہٲیی جہالت، غربت تہٕ توہم پرستی مَنٛز ڈوبتھ ہیکن پننین مسائلن پؠٹھ کتھ کٔرِتھ"۔ کورپس کٔر بڑون اثرٕ خٲطرٕ سیٲسی تہٕ ثقافتی سطحس پؠٹھ تہٕ کٲم۔

## سرحد اپور سہکٲری

سرحدَس اَپارٕ سہکٲری پتہٕ ہؠکَو ہِنٛدُستان تہٕ پٲکِستانَس درمیان تناضہٕ کِس آغازَس پؠٹھ لگٲوِتھ۔ دۄشوٕنی مُلکَن مَنٛز کوٚر زنانَو واریاہ مسلہٕ شیئر، مثلن عوٲمی تہٕ گَریلوٗ تشدد، عصمت دری، انسٲنی حقوقٕن ہٕنٛز خٕلاف ورزی تہٕ اَسَمؠر، تہٕ کشمیٖر تناضہٕ سٟتؠ پٲدٕ گژھن وٲلِس ماحولَس پیوٚو  نکارُت (negative)اثر۔ سرحدَس اَپارٕ سہکٲری زور دِنہٕ والؠو گروپَو تہٕ اقداماتَو کٔر زنانَن خٲطرٕ اَکھ جاے تہٕ اِنسٲنی تعلقات ثٲبت قدم کرنہٕ خٲطرٕ تہٕ ہِند پٲکِستان جنگہٕ ہِوین مسلن پؠٹھ ٹھوس کتھ باتھہِ ہُنٛد ماحول پٲدٕ۔

زَنانَن ہٕنٛدِ سرحد اَپارٕ پہل چھِ بدلیمٕژ تہٕ ہندوستانَس تہٕ پٲکِستانَس درمیان امنَس مَنٛز چھُ اہم کردار ادا کوٚرمُت۔ یہِ چھُ برٛۄنٛہہ کَتھ باتھ تہٕ کتھ باتھِ ہُنٛد موقعہٕ فراہم کران، تہٕ چھُ دۄشوٕنی مُلکَن ہٕنٛدؠن لوٗکَن درمیان واریاہ ضروٗری تفہیمَس مَنٛز سہوٗلیت فراہم کٔرمٕژ۔ زنانَو چھُ سرکٲرِ اہلکارَن تہٕ سول سوسائٹی گروپَن سٟتؠ ملاقاتہٕ ذٔریعہٕ واریاہَن عملَن مَنٛز حصہٕ نِمُت، تٲلیٖم تہٕ ویزا ہِوین خدشات دور کٔرؠ‌مٕتؠ، تہٕ مُلکَن درمیان میڈیا تبادلُک آغاز کوٚر۔ ییلہٕ صرف سول سوسائٹی گروپن تہٕ حکومتی اہلکارن فیصلہٕ کرنُک حق اوس، امہٕ قسمک گروپن تہٕ اقداماتس پؠٹھ آیہٕ کتھ باتھ کرنہٕ تہٕ سرحد پار کتھ باتھ کرنہٕ آیہٕ۔ زنانن ہنٛد تجربہٕ تہٕ گروپ چھِ تنازعہٕ ختم کرنہٕ خٲطرٕ کتھ باتھ کرنُک اَکھ متبادل، عدم تشدد ذریعہٕ۔

### زَنان بَس شانتی خٲطرٕ
1999 مَنٛز کٔر مُختٔلِف مذہبَن تہٕ سیٲسی نظریاتَن سٟتؠ تعلق تھاون واجیٚنؠ 40 ہِنٛدُستٲنؠ زَنانَو نیہِ دِلہِ پؠٹھٕ لاہور تام 12 گٲنٛٹن ہُنٛد بسہِ ہُنٛد سفر، ییٚمیُک اہتمام وومینز انیشیٹو فار پیس ان ساوُتھ ایشیاہَن (وِپ آی پی ایس اے) کوٚرمُت اوس۔ وومینز بس فار پیس ٲس پاکستان تہٕ ہندوستانٕچ زنانن ہٕنٛدِ طرفہٕ سرحد اَپارٕ تعاونَن مَنٛز اَکھ۔  امہٕ پہل ہنٛد آغاز مواصلات سٟتؠ گو، تکیازِ زنانن ٲس مشترکہٕ مسائل تہٕ جدوجہد۔ یمؠ چیز تم یکجا کٔر سُہ اوس امن خٲطرٕ حکمت عملی بناونچ ضرورت۔ وومینز بسہِ فار پیس چھُ پٲکِستان تہٕ ہِندوستان کؠن لوٗکَن درمیان رٲبطٕچ ضرورتس پؠٹھ توجہ دِوان۔

نَوَمبَر 2007 ہَس مَنٛز گٔیہِ پٲکِستٲنؠ تہٕ ہِنٛدُستٲنؠ زنانَن خٲطرٕ اَکھ کانفرنس، "زَنانَن اَپارٕ کنٹرول لائن (ایل او سی)" مُنعقد کرنہٕ۔ کانفرنسہِ مَنٛز بحثٕکؠ موضوٗع ٲسؠ تشدد تہٕ ییٚلاج نہٕ گژھن والؠن بیمارین ہٕنٛز مَدَتھ کرنہٕ پیٹھہٕ سیٲسی تہٕ سمٲجی شعبن مَنٛز زنانن متحرک کرنس تام۔ شِرکَت کَرن والؠو کٔر "ہِندوستان-پٲکِستان امن عمل برٛونٛہہ پکناونہٕ خٲطرٕ سِفارتی تہٕ پُر امن مذاکرات ہٕنٛز سختی سان حمایت۔ ایل او سی ہٕنٛدیو دۄشوٕنی طرفو سٟتؠ فوج واپس نِن؛ دہشت گردَن ہٕنٛز ڈی کمیشننگ؛ کٲشِرؠ پنڈتَن ہٕنٛز بَحالی، کٔشیٖرِ ہٕنٛدِ سماجُک ہم آہنگی ہُنٛد تانہٕ بانہ دُبارٕ تعمیر کَرُن۔ تہٕ نظربندَن ہٕنٛز بحالی"۔ نسلہٕ ورٲے کٔر زَنانَو کشیٖرِ ہٕنٛدِ تنازعہٕ کہِ وجہ سٟتؠ پٲدٕ گژھن والؠن مسلن ہُنٛد حل ژھانڈنہٕ تہٕ ؤری وادَن ہُنٛد لڑایہِ ختٕم کرنہٕ خٲطرٕ رٔلِتھ کٲم۔

## بیٚیہِ ؤچھِو
*جۆم تہٕ کٔشیٖر منٛز اِنسٲنی حقوٗقن ہِنٛز خِلاف ورزی

*پرَٛگاش بینٛڈ تناز

## حَوالہٕ

## نؠبرِم کُنٛڈٕ
* Behind the Kashmir conflict
* Politics of rape in Kashmir
* Amnesty International on human rights abuses in Kashmir
* Women's Resistance in Kashmir

زٲژ:جۆم تہٕ کٔشیٖر
زٲژ:جۆم تہٕ کٔشیٖر مَنٛز زَنانَن ہِنٛدؠ حقوٗق